Geen inkopietoue meer in toekoms | Maroela Media
Die aanlyn handelsgroep Amazon het vandeesweek sy eerste Amazon Go-winkel in Seattle in Amerika geopen waar klante nié in inkopietoue hoef te staan om vir hul goedere te betaal nie.
Dit volg nadat dié inisiatief die eerste keer in 2016 bekend gemaak is.
Amazon Go – wat later as kettingwinkel uitgebrei gaan word – se doel is volgens die maatskappy om klante se koop-ervaring te verbeter deur hul tyd optimaal te benut danksy slim tegnologie.
In dié winkel sal klante nooit weer in 'n tou moet staan om vir hulle inkopies te betaal of op die tande moet kners wanneer hulle met 'n kaart betaal en vir 'n trae masjien moet wag nie. Klante kan as't ware die winkel inloop, die items wat hulle benodig in hulle eie mandjie pak en dan weer uitstap.
Dieselfde tegnologie wat in selfaangedrewe motors gebruik word, is ook in die winkel. Daar is onder meer rekenaarvisie wat die rekenaar in staat stel om te weet watter items jy optel, terugsit en selfs op 'n ander plek neersit. Al wat jy benodig, is 'n slimfoon, 'n Amazon Go-rekening en 'n Amazon Go-app. Wanneer klante die winkel verlaat, sal die rekening na die app gestuur en deur middel van die internet betaal kan word.
Wat kan jy koop?
Amazon Go verkoop klaargaar ontbyte, middagetes en aandetes. Al die etes word deur sjefs voorberei wat in die kombuis van die winkel werk. Daar is ook goedere van plaaslike bakkerye. Klante kan ook bestanddele soos onder meer stysel- en suiwelprodukte koop. Die winkel is van Maandag tot Vrydag oop van 07:00 tot 21:00.
Die enigste Amazon Go-winkel is tans in Seattle. Die idee daaragter is om 'n koop-ervaring te skep waar klante vinnig en moeiteloos hulle goedere kan aankoop – en terselfdertyd van tegnologie gebruik maak. Volgens dié handelsgroep is soortgelyke winkels die toekoms van inkopies doen. Planne om internasionaal uit te brei, word later bekend gemaak.
DIT SAL BAIE TYD BESPAAR VIR ONS EERLIKE MENSE MAAR EK TWYFEL OF DIT IN AFRIKA SAL WERK VERAL IN S.A. WAAR KORRUPSIE EN DIEFSTAL NOMMER EEN OP DIE RANG LYS IS
WAT VAN DIE PERSONE WAT NIE GAAN BETAAL NADAT HY SY BOODSKAP GEKRY HET VAN DIE BEDRAG. HY GAAN DIT AFLAG BV GAAN KOOP R5000.00 SE GOEDERE LOOP HY UIT EN BETAAL NIE DIE OPSPORINGS PROSES GAAN MEER KOS AS WAT DIE WAARDE IS NEE WAT AMEZONE BLY MAAR IN DIE VSA DAAR WAAR DAAR DARM NOG N MATE VAN SELF RESPEK EN EERLIKHEID IS
slim moet hier gebeur , winkels sal een vir een toe maak…………….
Uitstekend. Ek sal daarvan hou. Ek kan ook nie wag vir my eerste elektriese motor. Laai die moter sommer by die huis.
PS: Dit is stokou nuus. Daar is baie winkels in Europa en Amerika wat lankal reeds met RFID tegnologie werk.
Ek was in 'n winkel in Washington waar daar geen kassiere's is nie. Jy gaan na 'n betaal punt toe. Scan alles wat jy het self en betaal dan ook net daar. Toe ek my goed wou betaal het ek die storie eers staan en bekyk. Toe kom iemand na my toe en vra wat is fout. Verduidelik dat ek graag wil betaal maar verstaan nie lekker die dat niemand by die kassiere is nie. Hy vertel toe ek scan en betaal en loop. Hy het my toe gehelp. Moes toe net daar die man vertel dat die opset glad… Lees meer »